জাতিসংঘে ফিলিস্তিনের পূর্ণ সদস্যপদের বিরুদ্ধে যুক্তরাষ্ট্রের ভেটো
নিরাপত্তা পরিষদে জাতিসংঘে ফিলিস্তিনের পূর্ণ সদস্যপদ পাওয়ার প্রস্তাবে ভেটো দিয়েছে যুক্তরাষ্ট্র। এতে জাতিসংঘের সদস্য হওয়ার পথ আটকে গেল ফিলিস্তিনের।

আজ বৃহস্পতিবার জাতিসংঘ নিরাপত্তা পরিষদে ফিলিস্তিনের সদস্যপদ পাওয়ার প্রস্তাবের ওপর হওয়া ভোটাভুটিতে ভেটো দেয় যুক্তরাষ্ট্র।

যুক্তরাষ্ট্র বলেছে, স্বাধীন ফিলিস্তিন রাষ্ট্র প্রতিষ্ঠা হওয়া উচিত ইসরায়েল এবং ফিলিস্তিন কর্তৃপক্ষের মধ্যকার সরাসরি আলোচনার মধ্য দিয়ে; জাতিসংঘের মাধ্যমে নয়।

১৫ সদস্যের নিরাপত্তা পরিষদে বৃহস্পতিবার যে খসড়া প্রস্তাবের ওপর ভোট হয়েছে, তাতে ফিলিস্তিন রাষ্ট্রকে জাতিসংঘের সদস্য হিসেবে অন্তর্ভুক্ত করে নেওয়ার জন্য ১৯৩ সদস্যের জাতিসংঘ সাধারণ পরিষদের কাছে সুপারিশ করা হয়েছিল। প্রস্তাবের পক্ষে ভোট দিয়েছে নিরাপত্তা পরিষদের ১২টি সদস্য দেশ। যুক্তরাজ্য ও সুইজারল্যান্ড ভোটদানে বিরত ছিল। আর ভেটো দিয়েছে যুক্তরাষ্ট্র।

নিরাপত্তা পরিষদে জাতিসংঘে ফিলিস্তিনের পূর্ণ সদস্যপদ পাওয়ার প্রস্তাবে ভেটো দিয়েছে যুক্তরাষ্ট্র। এতে জাতিসংঘের সদস্য হওয়ার পথ আটকে গেল ফিলিস্তিনের।